Folketing
2006-12-15

Og jeg tror, vi vil kunne risikere at stå med nogle helt uoverskuelige konsekvenser, som vi skal til at rette op bagefter. Så hvis ministeren fastholder sit ændringsforslag, må vi af den grund være nødt til at stemme imod det i SF, fordi vi simpelt hen ikke kan stå inde for, at følgerne ikke er ordentligt belyst. Det samlede forslag fastholder vi vores indstilling til. Der vil vi lade det afhænge af, hvad der sker med SF’s ændringsforslag. Men min opfordring til ministeren er: Træk forslaget tilbage. Så skal vi nok give det en hurtig og grundig behandling, men hvor vi altså har en mulighed for at få det ordentligt belyst.